《题义门胡氏华林书院》
宋代·吕文仲

君家高谊冠南州，旧辑书堂聚北流。
此饭未尝轻下客，名园不羡觅封侯。
挂冠令有陶彭泽，访道人希许远游。
他年濯缨江海去，终期此日挹浮邱。

作者简介：（?—1007）歙州歙县人，字子臧。五代南唐进士。入宋，为少府监丞，预修《太平御览》、《太平广记》、《文苑英华》，改著作佐郎。副王佐使高丽，以善于应对称。真宗咸平中累迁知审刑院，授御史中丞。官至刑部侍郎、集贤院学士。有集。